
EPIT APH IU M 
REGINA CAROLIN. 


H. 8. E. 
Sereniſſima Principiſſa CAROLINA, 
Ex antiquã & illuſtriſſimà Brandenburgi Onoltzbacenſis Stirpe orta, 


Auguſtiſſimi & potentiſſimi Georgii II. D. G. Mag. Britanniæ, Franciæ, & Hiberniæ Regis, 


Fidei Defenſoris; 
Ducis Brunſvici & Luneburgi, S. R. I. Archi-Theſaurarii & Principis Electoris, 
REGINA CON SO RS. 
Ortu ſplendida, Conjugio ſplendidior, Virtute ſplendidiſſima: 
Sine Faſtu magna, ſine Levitate pulchra, 
Sine Aſperitate proba, ſine Arrogantia ſapiens, 
t Sine Oſtentatione munifica, 
Summam Dignitatem ſuam, cum Decore, Humanitate, & Modeſtia tuſtinuit, 


Omnium Artium, Scientiarum, Litterarumque humaniorum 
Cultrix & Patrona. 

Bene merentes apte diſtinxit, remuneravit amplè: 
Immerentium Errata ſiluit, potius quam ignoravit : 
Liberalitate ſcilicet, quam metu, Imperium exercere, 

Et 1gnoſcere quam vituperare, 

Naturi promptior 
Amicitia paucos, Beneficentia multos, omnes Benevolentid, 
Injuria neminem proſequebatur. 

In alloquio tam blanda & affabilis, ut nemo ei ſuadenti poſſet reſiſtece, 

Sed ſingulis quamquam benigna, 
Nunquam non bonum publicum privato omni antepoſuit. 
Chriſtianam Religionem ſincerè, ſanctẽque coluit ; 
A Superſtitioſorum imbecillitate, & Infidelium audaci2, 
Aque remota. 

In Propoſito ſanctiſſima, & Propoſiti tenax; 
Rectè fecit, non ut facere videretur, ſed Recti gratid: 
Nempè Amore Virtutis unicè capta, & Oculo irretorto ſequens 
Quò Jus, & Fas, & Gloria duxerunt. 


In negotiis, adeò habilis & acuta, tanquam nihil aliud curaſſet; 


Rebus tamen in domeſticis aſſidua, quaſi in Negotiis nunquam verſata, 
Liberos ad Virtutem formavit, Præceptis imbuit, excitavit Exemplo. 
Fam utilia præcipuè ſpectantem, nec dulcia ſpernentem, 

Ad utraque aptam, 

Nec mollia corrumpebant, nec terrebant aſpera: 
Cum omni enim Lepore & Hilaritate perelegantis Ingenii, 
Vim etiam ſagaciſſimi poſſidebat: 

Et ſicuti in rebus quotidianis muliebri Comitate utebatur, 


Ita in arduis, Viri fortiſſimi Fortitudinem præſtabat. 


REGIO CONSO RTI. 


In ſollicitis Lenimen, in oneroſis Auxilium, in proſperis Decus & Delicix, 
In omnibus feliciſſimi ſui 1ngenu Opem tercus, 


In quo nihil futile erat, nihil parvum, nihil imbecillum: 
Per omnia denique Conjux & Comes, utilis, placens, fida, perjucunda: 
Regiæ nempe Voluntati (ſuæ nimiruùm facilims oblita) perindè adeò dedita, 
Acſi aliam ſecum agendi Rationem nunquam iniiſſet: 


His Artibus Regis Amorem demeruit, his expreſſit ſuum. 


Amicos habuit, & meritò a Inimicos, fi immeritò; quid mirum ? 
Czlum ipſum Stultitia {ua Profani impetunt. 
Sed Inimicis quidem (Salutem, non Ultionem quærens,) 
Nihil præter lædendi Licentiam eripere optavit. 
Eam tantis ornatam Virtutibus, 
Rex Germaniam proficiſcens, Cuſtodem Regni quater reliquit: 
Tum Confilii plena, & Artium omnium regnandi perita, 
Seditiones vel jam obortas ſine clade compeſcuit; 


Vel naſcentibus tempeſtivè occurrit & obſtitit : 


De 

De inſtantibus nimirùm veriſſimè Judicare, 
Et de futuris callidiſſimè conjectare aſſueta, 
Cura, Vigilantia, Patientia, Sagacitate, & Celeritate Ingenii, 
Superavit omnes & omnia; 
Ac populo pacato, ſacrum Depoſitum Regi integrum reddidit: 
Non minus læta, eo optatò redeunte, ſummæ Potentiæ Splendorem Honoreſque deponere, 


Quam pro eo Curas & Labores ſuſcepiſle. 


Morbo diù & ſupra modum diſcruciante Corpus, 
Mens interea manebat inturbata: 
Quid potuere præcellens Animi Magnitudo, & rcctiflima Indoles, 
Virtutis Vi, Integritatis Conſcientia munitæ atque auctæ, 


Tum temporis cluxit; 


Dum omnis officii, dum ſolitæ Humanitatis, 


Dum Patientiæ, dum Pictatis, 


Etiam & Dignitatis ſuæ memor, 


Suos non minùs curans, quam a ſuis curata, 
Dolores, neu! acerrimos! penè ſine Gemitu toleravit: 


Et ſaucia Vulneribus, medicantem manum, fruſtrà moleſtam Queſtu nullo admilit, 


Mortem inevitabilem à Medicis indictam 


— — 


Sine Trepidatione audivit; 
Jam in horas appropinquantem, 
Inconcuſſa expectavit; 


Conſtantia Antiquis penè inaudita, & vix credibili Poſteris, 


Rapta demùm ineluctabili fatorum Vi, 


Diem obiit ſupremum, 20 Nov. 1737. Anno At. ſuæ 55. 


Regio Conjuge inconſolabili; 
Liberis acerbiſſimè plangentibus ; 
Aulicis ſummo Mærore affectis; 


Et univerſo illachrymante Populo. 

